בסיג'

[שמאל|ממוזער|250px|איש הבסיג' (מימין) ושוטר (משמאל) עוצרים צעיר איראני ליד הפרלמנט ב[טהראן, 24 ביוני 2009]]
**בַּסִיג**' (או בשמם המלא: **סאזמאן-יֶ בַּסִיג׳-יֶ מֻסְתַּזַפִין**– "ארגון גיוס המדוכאים"; בפרסית: **سازمان بسيج مستضعفين**) הוא ארגון מיליציית מתנדבים צבאי למחצה שהוקמה באיראן בשנת 1979 בפקודת האייתוללה חומייני הכפוף למשמרות המהפכה האסלאמית. הבסיג', בהיותו חלק ממשמרות המהפכה, מוגדר כארגון טרור על ידי ממשלות ארצות הברית, ארגנטינה, בחריין וערב הסעודית. ע'ולאם רזא סולימאני היה מפקד הבסיג' מאז יולי 2019 ועד להריגתו במסגרת מבצע "שאגת הארי" במרץ 2026.

## היסטוריה
בראשית ימיו כלל הכוח גברים שהיו צעירים או מבוגרים מדי מכדי להתגייס לצבא (כלומר, בנים מתחת לגיל 18 וגברים מעל לגיל 45), ונשים בכל הגילאים לרוב ממעמד סוציו-אקונומי נמוך אשר נשלחו על ידי חומייני להילחם במלחמת איראן–עיראק.

חומייני היה מתייחס מדי פעם לבסיג' כ"צבא עשרים מיליון", בטענה שכ-75% מאוכלוסייה באותה תקופה (שהוערכה ב-38.5 מיליון תושבים) שייכים או ניתן לגייס לבסיג'. הוא הרחיב ואמר, שמדינה עם 20 מיליון מתושביה כצבא שלהם, תהיה בלתי מנוצחת. הבסיג' היה ארגון עצמאי עד 17 בפברואר 1981, ולאחר מכן שולב במבנה ארגון משמרות המהפכה על ידי הפרלמנט האיראני על מנת לסיים את היריבות הבין-שירותית בין השניים, לפי אכבר האשמי רפסנג'אני.

### מלחמת איראן–עיראק
המנהיג העליון, האייתוללה רוחאללה ח'ומייני, קרא לייסד מיליציית נוער בנובמבר 1979, במהלך המהפכה האיראנית. הבסיג' הוקם ב-30 באפריל 1980. הוא היה פתוח לבני 18 ומתחת לגיל 45. במהלך מלחמת איראן–עיראק מאות אלפים התנדבו לבסיג', כולל ילדים כבני 12 וזקנים מובטלים, חלקם בשנות ה-80 לחייהם. מתנדבים אלו נסחפו באהבת מות הקדושים השיעית ובאווירת הפטריוטיות של גיוס המלחמה. לרוב הם באו ממעמד סוציו-אקונומי נמוך. הממשל עודד את גיוסים באמצעות ביקורים בבתי ספר וקמפיין תקשורתי אינטנסיבי. הבסיג' ידוע בעיקר בזכות השימוש שלהם בהתקפות גל אנושי אשר פינו שדות מוקשים או משכו את אש האויב. ההערכה היא שעשרות אלפים נהרגו בשימוש בטקטיקה זו.

טקטיקת הגלים האנושית האופיינית הייתה צעידה קדימה בשורות ישרות. בעוד שהאבידות היו גבוהות, הטקטיקה עבדה לעיתים קרובות נגד חיילים לא מאומנים בצבא הסדיר העיראקי.

לפי , עד אביב 1983 הבסיג' אימן 2.4 מיליון איראנים בשימוש בנשק ו-450,000 מהם נשלחו לחזית המלחמה. הכוח אף היה מעורב, במיוחד באזור בצרה. ילדים ונערים אלה, כונו מאוחר יותר "ילדי המפתחות".

בשנת 1985 הסוכנות לחדשות הרפובליקה האיסלאמית העריכה שנהרגו 3 מיליון בסיג'ים.

לפי רדיו אירופה החופשית, בסוף מלחמת איראן-עיראק, רוב הבסיג'ים עזבו את השירות והשתלבו בחזרה לחייהם, לעיתים קרובות לאחר שנים של היותם בחזית. עד 1988, מספר מחסומי הבסיג' ירד באופן דרמטי, אך הבסיג' עדיין אכפו את החג'אב, עצרו נשים על הפרת קוד הלבוש ועצרו צעירים על שהשתתפו במסיבות מגדריות מעורבות או היו בפומבי עם חברים מהמין השני שאינם קרובי משפחתם.

בשנת 1988 הוקמו ארגוני בסיג'י מכללות בקמפוסים של המכללות כדי להילחם ב ובתסיסה פוטנציאלית של סטודנטים נגד הממשלה.

### כיום
לאחר המלחמה אורגן הכוח מחדש וכעת הוא משמש כוח עזר המסייע באכיפת החוק, התמודדות עם מצבי חירום, מתן שירותים חברתיים, ארגון טקסים אסלאמיים שיעים, וכן שמירה על קוד ההתנהגות הדתי ודיכוי התקהלויות או הפגנות של אזרחים או מתנגדי משטר. מספר החברים בכוח אינו ידוע. לפי הסוכנות לחדשות הרפובליקה האיסלאמית הוא מונה 12.5 מיליון חברים, מהם 5 מיליון נשים. בסוף 2008 ציין מפקד הבסיג' כי הכוח כולל 13.6 מיליון איש. גורמים מערביים מעריכים כי הבסיג' יכול להפעיל לכל היותר 1.5 מיליון גברים ונשים ברגע נתון.

בנוסף לייעודו בחירום, משמש הבסיג' כגוף חינוכי הדואג להחדיר את ערכי המשטר לרובדי החברה השונים; לשם כך נוסדו תחת הבסיג' תתי ארגונים שונים המחולקים לנפות ולנושאים שונים. תת-הארגון הראשון שהוקם היה בסיג' הסטודנטים. לאחריו הוקמו בסיג' המרצים והתלמידים. מקובל כי גם התאגדויות מקצועיות נמנות תחת הארגון, וניתן למצוא את בסיג' עובדי הרכב, בסיג' הרופאים וכו'.

כיום, הכוח מורכב מאיראנים צעירים, הנלקחים בדרך כלל מהחלקים הדתיים והנאמנים הפוליטית של החברה האיראנית, המתנדבים, לעיתים קרובות בתמורה להטבות רשמיות. הבסיג' משמשים ככוח עזר העוסק באכיפת פיקוח המדינה על החברה, פועל כמשטרת מוסר במחסומים ובפארקים, ודיכוי מתנגדים. וכן משמש כגורם עזר לאכיפת החוק, מתן שירותים חברתיים, ארגון טקסים דתיים ציבוריים. הכוח היה נוכח לעיתים קרובות והגיב למחאה לאחר הבחירות לנשיאות איראן ב-2009, להפגנות באיראן בשנים 2017–2018 ולהפגנות מהסא אמיני בשנים 2022–2023. הבסיג' כפופים ומקבלים את פקודותיהם ממשמרות המהפכה והמנהיג העליון של איראן.

ב-23 ביוני 2025 הותקף מטה הבסיג' על ידי חיל האוויר הישראלי.

במסגרת המחאות הפנימיות באיראן, כוחות הבסיג' הובילו את פעולות דיכוי ההפגנות תוך שימוש באלימות קשה, מעצרים והפעלת כוח נגד המפגינים, מה שגרם לאלפי הרוגים. ב-16 במרץ 2026, במהלך מבצע שאגת הארי, נהרג מפקד יחידת הבסיג', ע'ולאם רזא סולימאני, בתקיפה של צה"ל.

## ראו גם
* המחאה לאחר הבחירות לנשיאות איראן (2009)
* כוח קודס
* סיירת ההדרכה
* משמרות המהפכה האסלאמית
* פרשת מותה של נדא אגא-סולטאן
* המשמרות האדומים (סין)
* שביחה (סוריה)

## קישורים חיצוניים

* 
* 

## הערות שוליים

קטגוריה:משמרות המהפכה האסלאמית
קטגוריה:המהפכה האיראנית
קטגוריה:ארגונים שהוגדרו על ידי ארצות הברית כארגון טרור